Haaremihylkeet

pienoiskuva|Stellerinmerileijona (Eumetopias jubatus)
Haaremihylkeet eli korvahylkeet (Otariidae) (termi "haaremihylkeet") on petoeläimiin kuuluva nisäkäsheimo. Sen lajeja on perinteisesti kutsuttu merileijoniksi ja merikarhuiksi, joita on yhteensä noin 15 lajia. Haaremihylkeet ovat eväjalkaisia merinisäkkäitä, mutta eivät ole sopeutuneet vesielämään yhtä hyvin kuin varsinaiset hylkeet (Phocidae).

Haaremihylkeet eroavat varsinaisista hylkeistä siinä, että ne käyttävät uidessaan ennen kaikkea rintaeviään. Takajalat ovat säilyneet rakenteeltaan melko käyttökelpoisina maalla liikkumiseen. Haaremihylkeillä on pienet mutta kuitenkin ulospäin näkyvät korvat, toisin kuin varsinaisilla hylkeillä. Haaremihylkeet ovat sekä rakenteeltaan että käyttäytymiseltään muita hylkeitä yhtenäisempi ryhmä. Kaikkien lajien urokset ovat naaraita huomattavasti kookkaampia, mikä liittyy urosten moniavioisuuteen. Suurimmat haaremihylkeet, stellerinmerileijonat, voivat painaa jopa yli 1 000 kiloa ja saavuttaa 3,5 metrin pituuden.

 Luokittelu 
Nykyiset haaremihylkeet luokitellaan seitsemään eri sukuun. Suvut on perinteisesti jaettu kahteen alaheimoon, merikarhut eli turkishylkeet (Arctocephalinae)  ja merileijonat (Otariinae). Merikarhuihin luettiin kaksi sukua, Arctocephalus ja  Callorhinus, merileijoniin loput viisi. Tärkein ryhmiä erottava piirre on merikarhuille tyypillinen tiivis pohjaturkki. Merikarhut ei kuitenkaan ole fylogeneettisesti yhtenäinen ryhmä, ja alaheimojaosta on siksi luovuttu.

 Suvut ja lajit 
 Arctocephalus
 Kergueleninhylje (Arctocephalus gazella)
 Afrikanhylje (Arctocephalus pusillus)
 Arctocephalus pusillus doriferus
 Guadalupenhylje (Arctocephalus townsendi)
 Juanfernandesinhylje (Arctocephalus philippii)
 Galapagosinhylje (Arctocephalus galapagoensis)
 Eteläamerikanhylje (Arctocephalus australis)
 Uudenamsterdaminhylje (Arctocephalus tropicalis)
 Uudenseelanninhylje (Arctocephalus forsteri)
 Callorhinus
 Beringinhylje (Callorhinus ursinus)
 Eumetopias
 Stellerinmerileijona (Eumetopias jubatus)
 Neophoca
 Australianmerileijona eli tasmanianmerileijona (Neophoca cinerea)
 Otaria
 Patagonianmerileijona (Otaria flavescens)
 Phocarctos
 Uudenseelanninmerileijona (Phocarctos hookeri)
 Zalophus
 Kalifornianmerileijona (Zalophus californianus)
 Galapagosinmerileijona (Zalophus wollebaeki)
 Japaninmerileijona (Zalophus japonicus) †

 Lähteet 



 WSOY: Suuri eläinkirja

 Viitteet 

*